Apstiprināts

AS ,,Daugavpils satiksme”

Iepirkuma komisijas sēdē

2017.gada 15. februārī

**Iepirkuma identifikācijas Nr**.: **ASDS/2017/02/KF**

**Nosaukums:** ,,Jaunas tramvaju līnijas būvniecība posmā no 18.novembra – Veselības iela – Stropu ciems, Daugavpilī"

**Atbildes uz ieinteresēto piegādātāju jautājumiem**

**Nr.1**

1. jautājums:

Atklāta konkursa nolikuma punkti 1.10.3. un 4.4.3. nosaka, ka piedāvājumam un visa ar to saistītā informācija ir jāiesniedz latviešu valodā, tehnisko piedāvājumu var iesniegt citā valodā, ja tiem ir pievienots tulkojums latviešu valodā.

Konkursa dokumentācijai pievienotajā “Paskaidrojumu rakstā” TKT daļai ir iekļauti balstu rasējumi, ar aprakstu (iespējams) poļu valodā (pielikumi 1-6), bez tulkojuma latviešu valodā.

Jautājums:

Tā kā pievienotajiem rasējumiem nav tulkojuma latviešu valodā, tad kurš ir atbildīgs par šī tulkojuma pareizību un jautājumu gadījumā kāds teksts tiks ņemts par galveno?

Atbilde uz 1.jautājumu:

Pievienotie pielikumi ir ražotāja izsniegtie pavad-rasējumi konkrētajiem kontakttīkla balstiem un tiem ir ilustratīvs un informatīvs raksturs. Visus būvniecības darbus jāveic saskaņā ar projekta rasējumiem (lapas TKT-0÷TKT-12, kā arī balstu pamatu mezgliem).

1. jautājums:

Atklāta konkursa dokumentācijai pievienotajā “Paskaidrojumu rakstā” TKT daļai ir iekļauti balstu rasējumi ar attiecīgām slodzēm 8m augstumā 8; 13 un 20kN savukārt pievienotajā failā Darba apjomi-16TRAMV-BP-REM-0916-\_JL(2)-16.10\_PRINT - DA 5.1TKT-jauna un DA 5.2 TKT-rekonstr ir atrodami darbu un materiālu apjomi balstiem ar slodzi tikai 8 un 13kN

Jautājums:

Lūdzam sniegt skaidrojumu vai un kur ir paredzēts izmantot balstus ar slodzi 20kN?

Atbilde uz 2. jautājumu:

Visi pielietotie balsti un to tipi ir uzrādīti materiālu sarakstā, paskaidrojuma rakstā ir minēti visi iespējamie balstu varianti, kurus ir iespējams pielietot projektā, konkrētos balstus un to markas skatīt materiālu specifikācijā (balsts ar slodzi 20kN šajā konkrētajā projektā netiek pielietots).